
UZNESENIE VLÁDY SLOVENSKEJ REPUBLIKY

č. 483
zo 17. októbra 2018
k návrhu na vyčlenenie príslušníkov ozbrojených síl Slovenskej republiky počas predsedníctva Slovenskej republiky krajinám Salzburského fóra, krajinám Vyšehradskej skupiny a v Organizácii pre bezpečnosť a spoluprácu v Európe a počas Majstrovstiev sveta v ľadovom hokeji 2019
	Číslo materiálu:
	35782/2018

	Predkladateľ:
	ministerka vnútra a minister obrany


Vláda

A. schvaľuje 

A.1. návrh na vyčlenenie príslušníkov ozbrojených síl Slovenskej republiky počas predsedníctva Slovenskej republiky krajinám Salzburského fóra, krajinám Vyšehradskej skupiny a v Organizácii pre bezpečnosť a spoluprácu v Európe a počas Majstrovstiev sveta v ľadovom hokeji 2019;

B. ukladá 

ministrovi obrany

B.1. vyčleniť do 200 profesionálnych vojakov do podriadenosti Policajného zboru na zabezpečenie ochrany štátnej hranice, stráženého objektu, verejného poriadku, vedenia boja proti terorizmu a organizovanému zločinu počas predsedníctva Slovenskej republiky krajinám Salzburského fóra, krajinám Vyšehradskej skupiny a v Organizácii pre bezpečnosť a spoluprácu v Európe a počas Majstrovstiev sveta v ľadovom hokeji 2019

do 31. decembra 2019

B.2. v spolupráci s ministerkou vnútra organizačne, materiálne a technicky zabezpečiť vyčlenených profesionálnych vojakov na plnenie úloh spojených s ochranou stráženého objektu, verejného poriadku, vedenia boja proti terorizmu a organizovanému zločinu

do 31. decembra 2019

ministerke vnútra
B.3. vyčlenených profesionálnych vojakov a techniku využiť na základe potrieb vyplývajúcich z bezpečnostnej situácie bezprostredne pred a počas konania predsedníctva Slovenskej republiky krajinám Salzburského fóra, krajinám Vyšehradskej skupiny a v Organizácii pre bezpečnosť a spoluprácu v Európe a počas Majstrovstiev sveta v ľadovom hokeji 2019

do 31. decembra 2019.

Vykonajú:
ministerka vnútra
minister obrany

